Mauricijaus herbas

Mauricijaus herbas patvirtintas 1906 m. Jame pavaizduoti įvairūs salos atributai. Laivas simbolizuoja kolonizaciją, palmės – tropinį šalies klimatą. Skydo apačioje nupiešti raktas ir balta penkiakampė žvaigždė simbolizuoja lotynišką užrašą herbo apačioje Stella Clavisque Maris Indici (liet. Indijos vandenyno žvaigždė ir raktas). Skydą, apsuptą cukranendrių, laiko salos simboliu tapęs, XVII a. išnykęs paukštis dodo kairėje ir zambaras dešinėje.

Herbe naudojamos mėlyna, auksinė, žalia, raudona ir sidabrinė spalvos.

Kategorija:Valstybiniai herbai
Kategorija:Mauricijaus atributika